RÅDETS FORORDNING (EF) Nr. 1844/97 af 22. september 1997 om fjerde ændring af forordning (EF) nr. 390/97 om fastsættelse for 1997 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,
under henvisning til forslag fra Kommissionen, og
ud fra følgende betragtninger:
Ifølge artikel 8, stk. 4, i forordning (EØF) nr. 3760/92 påhviler det Rådet at fastsætte de samlede tilladte fangstmængder (TAC) for hvert fiskeri eller hver fiskerigruppe;
ved forordning (EF) nr. 390/97 (2) fastsættes for 1997 de samlede tilladte fangstmængder for visse fiskebestande og grupper af fiskebestande samt visse betingelser for fiskeri af disse fangstmængder;
fordelingen af fangstbegrænsninger i ICES-område VIIe, der gælder for rødspættekvoterne i ICES-områderne VIId og e forårsager unødige forvridninger af visse flåders geografiske aktivitetsmønstre; der må foretages en omfordeling af begrænsninger, så de hidtidige mønstre i højere grad afspejles;
Rådets forordning (EF) nr. 390/97 bør ændres i overensstemmelse hermed -
UDSTEDT FØLGENDE FORORDNING:
Artikel 1
I bilag I til forordning (EF) nr. 390/97 erstattes skemaet vedrørende »Rødspætte - Område VIId, e« af skemaet i bilaget til nærværende forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. september 1997.